5. ΒΑΣΙΛΙΚΟΝ ΔΙΑΤΑΓΜΑ της 14 Απρ./18 Μαΐου 1901 Περί των αποδεικτικών προσόντων δια την πρόσκτησιν της Ελληνικής ιθαγενείας. Εκδίδεται εις εκτέλεσιν του Ν. ΒΩΛΖ'. Βλ. και νεώτερον διάταγμα κατωτ. αρ. 18. Άρθρον 1 Ο θέλων να προσκτήσηται την Ελληνικήν ιθαγένειαν δέον να προσάγη τ' απαιτούμενα πιστοποιητικά, εξ ων ν' αποδεικνύηται: α)Η ενηλικιότης αυτού κατά τους νόμους της πολιτείας, εις ην ανήκει. Προς τούτο δέον να προσάγηται αντίγραφον ληξιαρχικής πράξεως γεννήσεως ή προκειμένου περί χώρας εν η δεν λειτουργεί ληξιαρχικόν σύστημα, πιστοποιητικόν της αρμοδίας δημοτικής ή διοικητικής αρχής του  Σελ. 206(α) 7.Β.α.2-6 Ιθαγένεια τόπου της καταγωγής του. Το τε αντίγραφον και τα πιστοποιητικά δέον να ώσι νομίμως κεκυρωμένα υπό της αρμοδίας ελληνικής προξενικής αρχής. β)Η νόμιμος κατοχή του πιστοποιητικού τούτου δια της ενώπιον του αρμοδίου ειρηνοδίκου βεβαιώσεως της ταυτότητας του προσάγοντος αυτό, υπό δύο ευϋπολήπτων πολιτών, γ)Η περί εγκαταστάσεως έν τινι δήμω του Κράτους θέλησις, δια της προσαγωγής αντιγράφου της προς την οικείαν δημοτικήν αρχήν δηλώσεως περί προσκτήσεως της Ελληνικής ιθαγενείας .  και δ)Η βεβαίωσις ότι δεν υπέπεσεν εις κακούργημα ή πλημμέλημα εκ των διαλαμβανομένων εν τω άρθρω 22 του Ποινικού Νόμου, δια πιστοποιήσεως των αρμοδίων παρ' Εφέταις και Πλημμελειοδίκαις Εισαγγελέων. Άρθρον 2. Οι προσάγοντες τα κατά το ανωτέρω άρθρον πιστοποιητικά, κατατάσσονται εις τας τάξεις του στρατού ως εθελονταί μετά παρέλευσιν έξ μηνών από της υποβολής εις την οικείαν δημοτικήν αρχήν της περί προσκτήσεως της Ελληνικής ιθαγενείας δηλώσεώς των ως εξής: α)Οι άγοντες το 21ον έτος της ηλικίας των καθ' ον χρόνον ζητούσι την κατάταξίν των επί διετεί θητεία ή υπό όρον κατά τας διατάξεις του άρθρου 119 του περί στρατολογίας νόμου, αν έχωσι τα προς τούτο προσόντα. β)Οι άγοντες ηλικίαν ανωτέραν του 22ου έτους, συμπεπληρωμένου, μέχρι του 35ου, επίσης συμπεπληρωμένου, επί μονοετεί θητεία. Οι ως ανωτέρω κατατασσόμενοι εις τον στρατόν ομνύοντες τον νενομισμένον στρατιωτικόν όρκον προσκτώνται από της ημέρας της ορκωμοσίας των την ελληνικήν ιθαγένειαν. Το σώμα εις ο κατατάσσονται ούτοι πέμπει προς τον αρμόδιον Νομάρχην το φύλλον μητρώου των καταταχθέντων, ο δε Νομάρχης εγγράφει αυτούς εις το οικείον μητρώον των αρρένων άνευ άλλης τινος διατυπώσεως. 6. ΝΟΜΟΣ ΓΡΠΕ' της 29 Δεκ. 1906/4 Ιαν. 1907 Περί της δια Β.Δ απονομής της Ελληνικής ιθαγενείας εις τους εξ Ανατολικής Ρωμυλίας, Βουλγαρίας και Ρουμανίας ομογενείς πρόσφυγας. Εις εκτέλεσιν αυτού εξεδόθη το Β.Δ της 23/29 Ιαν. 1907. Εις τας διατάξεις του νόμου τούτου περιλαμβάνονται και οι Ηπειρώται πρόσφυγες. 7. ΝΟΜΟΣ ΓΩΜΒ' της 26/27 Ιουλ. 1911 Περί καταργήσεως του Νόμου ΒΤΚ' περί συμπληρώσεως του άρθρ. 15 του Νόμου ΤϞΑ'. (Κατηργήθη δια του άρθρου 31 Ν.Δ. 3370/1955). 